b'\n_START_ARTICLE_\nGallialaiset\n_START_PARAGRAPH_\nGallialaiset (lat. galli) oli roomalaisten antama nimitys niille kelttil\xc3\xa4isille heimoille, jotka asuivat nykyisten Ranskan, Belgian, Sveitsin ja Pohjois-Italian alueilla. Gallialaiset eiv\xc3\xa4t muodostaneet yhten\xc3\xa4ist\xc3\xa4 valtakuntaa, vaan he olivat jakautuneet kesken\xc3\xa4\xc3\xa4n taisteleviin heimoihin ja yksinkertaisiin valtioihin. T\xc3\xa4m\xc3\xa4 helpotti roomalaisten Gallian valloitusta._NEWLINE_Gallialaisp\xc3\xa4\xc3\xa4llikk\xc3\xb6 Brennus uhkasi valloittaa Rooman 390 eaa._NEWLINE_Vercingetorix pyrki yhdist\xc3\xa4m\xc3\xa4\xc3\xa4n gallialaiset roomalaisia vastaan vuosien 53 eaa.\xe2\x80\x9352 eaa. kansannousussa. Julius Caesar kuitenkin l\xc3\xb6i h\xc3\xa4net Alesian piirityksess\xc3\xa4._NEWLINE_Laajemmassa merkityksess\xc3\xa4 galleiksi on sanottu muitakin kelttil\xc3\xa4isi\xc3\xa4 kansoja. Heid\xc3\xa4n asuma-alueensa k\xc3\xa4sitti aikoinaan hyvin laajan osan Keski-ja L\xc3\xa4nsi-Eurooppaa ja ulottui nykyisen Espanjan Galiciasta Puolan Galitsiaan saakka. N\xc3\xa4m\xc3\xa4 molemmat maakunnat ovatkin saaneet heist\xc3\xa4 nimens\xc3\xa4. My\xc3\xb6s Walesin (ransk. Pays de Galles) nimi on samaa alkuper\xc3\xa4\xc3\xa4.'